ועדת הפנים והגנת הסביבה, כנסת 25, פרוטוקול מספר 152, 2023-12-13 00:00

יעקב אשר: בוקר טוב, אני פותח את ישיבת ועדת הפנים והגנת הסביבה

יעקב אשר:  על סדר-היום הצעת תקנות הארכת תקופות ודחיית מועדים (הוראת שעה – חרבות ברזל) (תכנון ובנייה ומקרקעי ציבור), התשפ"ד-2023

יעקב אשר:       זה בהמשך לאישור של הוועדה על דחיית המועדים שהייתה בחוק שהעברנו כאן לפני תקופה לא ארוכה, ועכשיו אני מבקש ממטה התכנון להסביר את מהות הבקשה

יעקב אשר:  אתה רוצה להציג קודם? תציגו על מה מדובר?     

נתן אלנתן: אני רק אפתח ואגיד שאנחנו נמצאים פה בגלל שאנחנו לא הולכים לעשות הארכה לכל היישובים

יעקב אשר: בחוק ניתנה אפשרות לשר הפנים להאריך, אבל להאריך את כולם

תומר רוזנר: אבל תציג את המסגרת

יעקב אשר: אז תציג אתה

תומר רוזנר: החוק קבע שתי קבוצות עיקריות של יישובים

תומר רוזנר:  כלל הארץ, לגביה ניתנה ארכה מאוד קצרה של שלושה שבועות, בתוך הנחה שבתקופה של שלושת השבועות האלה – אדבר בלשון עגה – לא היה ראש לאנשים לעמוד על זכויותיהם בענייני תכנון ובניה דווקא מיד בתחילת המלחמה

תומר רוזנר:       קבוצה אחרת שלגביה ניתנה ארכה ארוכה יותר עד ה-15 בדצמבר הם היישובים שבעצם פונו על-פי החלטות ממשלה בצפון ובדרום, כאשר התכלית המרכזית של החוק הייתה, אני אזכיר, לאפשר לאזרח לממש את זכויותיו כאשר ההנחה השנייה היא שרשויות התכנון עצמן לא זקוקות לארכה ויכולות להמשיך לעבוד

תומר רוזנר:       לעומת זאת לגבי היישובים בצפון לא מתקיימות ההנחות האלה כיוון שהתושבים פונו והם עסוקים, כנראה, ביתר שאת, בהישרדות יום-יומית, ולכן ניתנה ארכה נוספת לתושבי אותם יישובים לממש את זכויותיהם וההארכה ניתנה עד התקופה של ה-15 בדצמבר

תומר רוזנר:      כשהשר פנה לוועדה הוא מסר שבכוונתו להאריך את התקופה בחודש נוסף לגבי יישובים שפונו

יעקב אשר: המפונים

תומר רוזנר: תכף נדבר על זה

תומר רוזנר:  כשזו סמכות של השר ללא צורך באישור הוועדה, הוא יכול להאריך את התקופה

תומר רוזנר:  אבל במקביל הוגשה הבקשה – וזו הבקשה שמונחת בפני הוועדה – לשנות את רשימת היישובים שמופיעה בתוספת לחוק שבעצם קובעת באילו ישובים יש את הארכה הנוספת, כך התוצאה של שני המהלכים האלה תהיה שלגבי היישובים שיופיעו בתוספת לאחר התיקון שלה, אם הוועדה תאשר, תהיה ארכה של חודש נוסף, ולגבי ישובים שהופיעו בתוספת לחוק בקרוב ויוצאו מהרשימה, אם הוועדה תאשר את הוצאתם מהרשימה, בעצם הארכה תסתיים ב-15 בדצמבר, קרי בסוף השבוע הזה

יעקב אשר: אוקיי

נתן אלנתן: אחרי שהמסגרת ניתנה והוסבר, תדמור תציג לנו

תדמור עציון: אני אתייחס

יעקב אשר: תציגי את ההצעה המפורטת

תדמור עציון: כמו שתומר הציג, אכן השר מתכוון לעשות שימוש בסמכותו לפי סעיף 8 ולהאריך ב-30 ימים, ובמקביל הוגשה בקשה לכאן על מנת לתקן את התוספת של היישובים

תדמור עציון:  חשוב לי להבהיר, אין בקשה להוסיף לתוך התוספת ישובים שלא היו בו מלכתחילה, זאת אומרת אנחנו לא מכניסים ישובים חדשים, לא ראינו לזה הצדקה מבחינת המצב שקיים היום בארץ

תדמור עציון:       יש מספר בקשות להחריג מתקופת ההקפאה מספר ישובים, תכף אני אתייחס אליהם

תדמור עציון:  ויש גם שני תיקונים טכניים שחשוב לי לומר שנשמטו בטעות, שמבחינתנו זה טעות סופר

תדמור עציון:  בטיוטת התקנות כפי שהיא פורסמה בתוך המועצה האזורית מעלה יוסף, פשוט היא הוקפאה בתוספת המקומית כמועצה שלמה, פירטנו את היישובים פרטנית עכשיו בתוספת ופשוט נשמטו אבירים ואלקוש, ואת שני היישובים האלה צריך להוסיף

תדמור עציון:       מעבר לזה, כלל האצבע המרכזי, כפי שציינו, הם ישובים שפונו בין אם אחד מהם גם התפנה על דעת עצמו למרות שלא היה מחויב לכך על פי החלטת הממשלה, ומבקש כן להאריך גם אצלו את ההקפאה, וזה היישוב פסוטה, ואנחנו כן נבקש להיעתר גם לבקשה שלהם

תדמור עציון:  הם נכללו בהקפאה המקורית, הם מבקשים עוד חודש, אנחנו חושבים שאפשר לאפשר להם את זה

תדמור עציון:  זה סוג אחד של חריג, זאת אומרת ישובים שהתפנו למרות שלא הייתה החלטת ממשלה שחייבה אותם ועדיין מבקשים אורכה, זה פסוטה

תדמור עציון:       יש שני ישובים אחרים שהם חורפיש ורג'ר שהייתה החלטת ממשלה שלמעשה התייחסה לאפשרות הפינוי שלהם אבל ממה שאנחנו מבינים בפועל, תושבים או רובם לא התפנה, ובשיח עם מהנדסי הוועדות שם יש בקשה שלהם לא להקפיא, להחריג אותם ולהוציא אותם מההקפאה

יעקב אשר: חורפיש אמרת משהו שהייתה ההתייחסות של הממשלה ולא הייתה החלטה לפנות אותם?     

תדמור עציון: יש החלטת ממשלה שאפשרה לפנות אותם אבל בפועל התושבים לא התפנו

יעקב אשר: הבנתי

אחמד פתאלי: הם לא רצו להתפנות

תדמור עציון: ולכן מבחינת היכולת של התושבים לראות שלטים באזור או להמשיך את השגרה במובן הזה של האפשרות להגיש התנגדויות, אנחנו חושבים שאפשר

יעקב אשר: אנחנו נשמע אותם

תדמור עציון: אני חושבת שלפחות חלק מהנציגים שלהם נמצאים פה

תדמור עציון:  זה לגבי הצפון

תדמור עציון:  התמונה בדרום היא קצת יותר מורכבת, כי המצב הוא קצת יותר מורכב

תדמור עציון:  יש שלוש מועצות אזוריות שזה אשכול, שער הנגב וחוף אשקלון שמבקשות באופן מלא שכל יישובי אותה מועצה אזורית יוחרגו מההקפאה ולא יוקפאו יותר

תדמור עציון:  יש שם עניין ובקשה לאפשר לקדם הליכי תכנון לבקשת הוועדה אנחנו הכנו התייחסות לתוכניות שיש שם, אני אבקש אם מיכל תוכל להתייחס לשלוש המועצות האלה, מבחינת התוכניות שמקודמות שם בשלבים של על סף הפקדה

יעקב אשר: אני לא יודע אם צריך להיכנס לפירוט שלהם, כי אני חושב שמה שצריך לומר פה, לפחות במקרה הזה, שפה גם המפונים של אותם ישובים נמצאים במקומות מאוד מסודרים, ויש שם ישובים שיש לכל ישוב

תדמור עציון: ובעיקר התוכניות הן יוזמות של היישובים עצמם

יעקב אשר: הם כל הזמן בקשר מכיוון שכל הזמן מדברים על המחר שלהם

מיכל מטרני: והתכנון שהם מבקשים לקדם הם חלק מהמחר

יעקב אשר: נציגתנו בתקומה

יעקב אשר:  לכן אני לא חושב שצריך לפרט את התוכניות

יעקב אשר:  משפט זה מספיק

מיכל מטרני: אני אגיד במשפט אחד

מיכל מטרני:  מיכל מטרני, נציגת מנהל התכנון במנהלת תקומה

מיכל מטרני:  יש מספר תוכניות שנמצאות בהפקדה או לקראת הפקדה

מיכל מטרני:  רובן תוכניות שהוגשו על ידי היישוב עצמו, ויש עוד שתיים או שלוש תוכניות שהוגשו על ידי גורמים אחרים, גורמים פרטיים בתוך היישובים, ולגביהם ניתן אולי לבקש שיוודאו שמודיעים לבעלי העניין הפוטנציאליים, כמו שאמרת, הקהילות נמצאות בצורה מאורגנת וניתן להגיע אליהם מאוד בקלות

יעקב אשר: אוקיי תודה

מיכל מטרני: אני רוצה להגיד משפט אחד שאנחנו רואים פה מגמה וניסיון של היישובים האלה ושל הקהילות האלה לקדם את השיקום ואנחנו צריכים לעזור להם בזה

יעקב אשר: חד משמעי

יעקב אשר:  איך אנחנו מאגמים את העניין הזה של הפרסום?     

מיכל מטרני: מה שאנחנו מציעים שזה במסגרת ההנחיות שהרי ניתנה בסעיף 4 לחוק התחרות לראש מטה התכנון ומנכ"ל מנהל התכנון להוציא הנחיות, אנחנו נוציא עכשיו הנחיות עדכניות עם ההארכה לאחר שתיכנס לתוף

יעקב אשר: ספציפית לאותן מועצות

מיכל מטרני: ואנחנו נאמר למועצות האלה שתוכניות שאם הן יגיעו לשלב הפקדה, רמת הפרסום תיעשה באמצעות הודעה לוועדי היישובים

מיכל מטרני:  או בוואטסאפ

נתן אלנתן: שלט במלון במקום שנמצאים שם השלטים

יעקב אשר: כן, יהיו הנחיות

מיכל מטרני: כל אמצעי שהמטרה שלו היא להגיע בפועל לידיעה של התושבים, להביא לידיעתם

יעקב אשר: אוקיי, מה עוד בדרום?     

מיכל מטרני: יש את המועצה האזורית שדות נגב, בה יש 16 ישובים מתוכם 8 בעוטף, והם ביקשו את כל השמונה בעוטף להמשיך להקפיא

מיכל מטרני:  במובן הזה זה תואם את הכלל הבסיסי שיישובים שפונו ימשיכו את ההקפאה שלהם

יעקב אשר: כן אבל זה בניגוד לאשכול

מיכל מטרני: נכון אבל זו הבקשה שלהם להמשיך את ההקפאה

יעקב אשר: בסדר גמור

מיכל מטרני: ומה שנשאר למעשה זה אופקים ונתיבות למעשה לא מפונות ולכן אנחנו חושבים שאין צורך בהארכה

מיכל מטרני:  אשקלון לא היה בסופו של דבר באמת פינוי, ואם הוא היה הוא היה חלקי מאוד בלבד ולכן אנחנו חושבים שאפשר גם אותה להחריג את ההקפאה, וזו גם בקשה של מהנדסת העיר

מיכל מטרני:  ושדרות, שם כן היה פינוי ושם יש לנו שיח עם מהנדס הוועדה וראש הרשות

יעקב אשר: היה פינוי ויש פינוי עדיין

יעקב אשר:  אגב, עד מתי הפינוי שם? כרגע זה עד סוף השנה?      

תומר רוזנר: באשקלון הסתיים הפינוי ב-22 בנובמבר

יעקב אשר: בדיוק, ולכן שאלתי מה התאריך

מיכל מטרני: אז בשדרות למרות הפינוי כן יש בקשה של ראש הרשות ומהנדס הוועדה המקומית לאפשר לקדם תוכנית

מיכל מטרני:  יתכן שהם פה בזום

יעקב אשר: מי נמצא איתנו משדרות?     

קריאה: המהנדס חגי כהן

יעקב אשר: הוא מהנדס העיר?     

קריאה: כן

יעקב אשר: בבקשה אפשר להעלות אותו בזום?     

חגי כהן: שלום לכולם, שלום אדוני יושב-הראש

חגי כהן:  מה שלומכם?     

יעקב אשר: שלום אדוני

יעקב אשר:  קודם כול ישר כוח על העמידה האיתנה שלכם ועל הרצון שלכם

יעקב אשר:  אני מעריך מאוד את הרצון שלכם לחזור לשגרה התכנונית כדי להמשיך להזרים, מה שנקרא, חיים ליישוב

יעקב אשר:  כך צריך להיות ברמה העקרונית

יעקב אשר:  עכשיו אני רוצה רק יותר ללמוד, שהוועדה תלמד את הבקשה שלכם ולראות איך אנחנו מסייעים בעניין הזה

יעקב אשר:       אני אומר עוד מילה אחת, אני אכוון אותך בדבר שמטריד אותנו קצת, כי בסופו של דבר כל החוק הזה שחוקקו בהארכת מועדים בעצם הוא לא נועד עבור היישובים דווקא, או המועצות עצמן, הוא נועד עבור התושבים, כדי שתושב יוכל להביא לידי ביטוי את הזכויות שלו, התנגדות לתוכניות ודברים כאלה, גם אם לפעמים יש התנגדויות – אני כראש עיר לשעבר מכיר את זה – שהן לא הכי ענייניות בעולם

יעקב אשר:  אבל בכל זאת אנחנו שומרים על זכותם של האזרחים

יעקב אשר:  ולכן הייתי רוצה לשמוע את בקשתכם בהתייחס גם לאמירה הזאת שאמרתי עכשיו

יעקב אשר:  בבקשה

חגי כהן: מעולה

חגי כהן:  קודם כל תודה רבה על הבמה אדוני יושב-הראש

חגי כהן:  הכיוון הוא כזה בדיוק כמו שהצגת אותו, הרצון לשמור על רציפות תפקודית, ומצד שני במציאות הלא טריוויאלית הזאת יש לנו את הנושא של התנגדויות מול תושבים

חגי כהן:  במובן שקיים איזה דיסוננס בין הרצון שלי לקדם את העיר שלא נמצאים בה תושבים, אבל בגלל המציאות הלא טריוויאלית הזאת צריכים לחשוב גם על כיוונים אחרים שבהם כן ניתן יהיה לפרסם

חגי כהן:  מה הכוונה? אני נמצא כרגע במצב של חודשיים ללא תושבים, אז זה שאנחנו עובדים פה בחירום בלי שום קשר, הייתי בצו 8, השתחררתי לפני שבוע, כרגע התפקיד שלי הוא לייצר את המקסימום כוח מקסימום ביטוח ולהחזיר את העיר למסלול התכנוני הראוי בלי שום קשר עם כל מה שקורה כרגע עם מנהלת תקומה

חגי כהן:      מצד שני, קשה קצת מבחינת יזמים שמגיעים אליי ואני רוצה מאוד לקדם אותם ולא ניתן, אז את היזמים אני שם בצד, כי זה נושא בפני עצמו, נגיד שכונות מאוכלסות או לא מאוכלסות לא קשור לדיון

חגי כהן:       כרגע נמצאות על הפרק שתי תוכניות שיש להן גם ערך ציבורי

חגי כהן:  מדובר על הקמה של אמפי-פארק ומגרש אימונים, ומצד השני קרן לשיקום מחצבות, ביצוע של שצ"פ מאוד מעניין

חגי כהן:  כמובן שיש מצב – אם אנחנו לוקחים עכשיו שבשלושים השנים האחרונות זה לא קרה – אבל יש מצב שיש תושבים שירצו להתנגד או לדייק את התוכנית שלנו, אליהם נוכל להגיע

יעקב אשר: איך תגיע אליהם?     

חגי כהן: אני אסביר בשמחה

חגי כהן:  בכל רשות מקומית קמה גם שדרות קטנה

חגי כהן:  קמה שדרות קטנה באילת, קמה שדרות קטנה בתל אביב, קמה שדרות קטנה בירושלים, בנתניה

חגי כהן:  להגיע לתושבים פיזית, גם אם עכשיו אני מפרסם את התוכנית ברשומות אז א' ברשומות הם רואים כי תושב שקיבל את הדיווח בעיתון פה בשדרות יוכל לקבל אותו בתפוצה הארצית גם במקום שהוא נמצא בו, וגם אני יכול להגיע פיזית

חגי כהן:  זאת אומרת היום בהודעות וואטסאפ, יש לי רכזים בכל רשות

חגי כהן:       אני יודע שהפתרון אולי הוא לא מיטבי, אבל במציאות לא טריוויאלית ולא הגיונית אל תתנו לנו ארבעה חודשים לעמוד עם פרויקטים

חגי כהן:  זה גם לא חכם מבחינת התושבים

יעקב אשר: זה לא ארבעה חודשים, אתה מדבר על חודש אחד

חגי כהן: אני לא יודע לגבי מתי שדרות חוזרת

יעקב אשר: לא קשור

יעקב אשר:  בוא נעשה סדר ונלמד את הסוגייה עד הסוף

יעקב אשר:  כרגע גם אם ההחרגה הזאת לא תהיה, בעוד חודש הוא נכנס לעבודה רגילה, זה לא מתארך מעצמו

תדמור עציון: אלא אם כן השר יחליט אחרת

יעקב אשר: אלא אם כן, אוקיי

יעקב אשר:  אבל השר לא יחליט אחרת כשהשר ממליץ כרגע לעשות את ההחרגה הזאת

יעקב אשר:  אוקיי? אז אין סיבה שהשר יחליט

תדמור עציון: שר לא יכול לשנות את התוספת בלי הסכמת הוועדה

יעקב אשר: אז זה הכל ביחד עוד פעם?     

תומר רוזנר: ברור, הוא יכול לא להאריך

תדמור עציון: הוא יכול לא להאריך את הכול, או להאריך את הכול

יעקב אשר: בסדר, אבל יכול להיות שיהיה לו עניין

תומר רוזנר: צריך את אישור הוועדה עוד פעם

נתן אלנתן: לפי מה שאני שומע ממנו הוא יודע איפה נמצאים האנשים שלו, ויש לו נציגים בכל מקום, אז הוא יכול לפרסם

נתן אלנתן:  אם הוא יודע בצורה מסודרת היכן נמצאים ב-4-5 מקומות, ב-4-5 בתי מלון ברחבי הארץ, אז הוא יכול להגיע אליהם ולפרסם אצלם שם

תומר רוזנר: אני חושב ששדרות לא מרוכזים במלונות

מיכל מטרני: לא תומר, אני יכולה לדייק את הדברים לגבי שדרות

מיכל מטרני:  התושבים של שדרות שפונו מרוכזים בששה בתי מלון, בששה איתורים

מיכל מטרני:  רובם

תומר רוזנר: חלקם

מיכל מטרני: רובם

מיכל מטרני:  זה הנתונים של ראש הרשות

מיכל מטרני:  הם נמצאים במספר ריכוזים שהרשות המקומית יודעת להגיע אליהם

מיכל מטרני:  הם נמצאים איתם בקשר הדוק יום-יומי, אז אפשר לבקש מהם בהנחיות שלנו לוודא

יעקב אשר: אני יכול להבין באיזה מצב סטטוטורי נמצאות התוכניות הללו?     

מיכל מטרני: יש אחת שהיא ממש מוכנה להפקדה, זאת אומרת זה ממש במידה שבמחוז מחכים לסיום תקופת ההקפאה בשביל לפרסם אותה להפקה

מיכל מטרני:  זאת התוכנית של - - -     

יעקב אשר: כשאת אומרת לפרסם להפקדה, זה אומר שמפרסמים להפקדה ואז נותנים 60 ימים לתושבים?     

מיכל מטרני: נכון

יעקב אשר: אוקיי, זו תוכנית אחת

יעקב אשר:  תוכנית שניה?     

מיכל מטרני: התוכנית השנייה היא בשלב שהיא כבר בעצם מופקדת בסוף ספטמבר

חגי כהן: גם, אותו דבר

נתן אלנתן: אבל הארכת המועדים לא תסתיים

מיכל מטרני: התקופה לא מסתיימת

נתן אלנתן: הם מאריכים, במקום 60 יום זה כבר הוארך וזה ממש להיות מוארך

יעקב אשר: כמה מתוך ה-60 ימים שהיו להם אפשרות להתנגד לא נוצלו, נקרא לזה ככה, בתוכנית השנייה?     

מיכל מטרני: בסוף ספטמבר

מיכל מטרני:  בעצם ברגע שתסתיים ההקפאה יתחילו 60 הימים

מיכל מטרני:  53 ימים

מיכל מטרני:  שבוע לפני

יעקב אשר: אז ככה, בוא ננתח אחד אחד

יעקב אשר:  בשדרות יש לנו תוכנית אחת שבעצם חסרים שבעה ימים מתוך 60 הימים

יעקב אשר:  והתוכנית השנייה שבעצם נותנת את 60 הימים מעכשיו ואילך

יעקב אשר:  אוקיי? הבנתי

מיכל מטרני: רק צריך להגיד שאלו שתי תוכניות באמת לצורכי ציבור

מיכל מטרני:  חשוב לשים לב

חגי כהן: יש לי יכולת להגיע לכל תושב, חשוב להגיד

יעקב אשר: אוקיי, זו שאלה נוספת שאני מצרף אותה

יעקב אשר:  אם זה היה משהו שלא אפשר לאנשים זמן בכלל או לא מאפשר להם זמן בכלל אז לא הייתי מסתמך רק על הדבר הזה

יעקב אשר:  אבל מאחר ובשתי התוכניות, כל אחת בהיבט שלה, יש תוכנית אחת שהולך להיות לה 60 ימים, זאת אומרת שבמידה ואנחנו נאשר את בקשתכם אז יהיה לה רק 30 ימים לצורך העניין

תדמור עציון: לא, יהיו להם 60 ימים מעכשיו, אבל לא חודש הקפאה נוסף

תדמור עציון:  נכון

יעקב אשר: אני אומר, יהיו להם 30 ימים פחות הזמן ש ההארכה שנתנו לכל האחרים

תדמור עציון: נכון

יעקב אשר: כי אנחנו הבנו במקומות מסוימים שלמפונים צריכים לתת הארכה, אוקיי? אנחנו מדברים עכשיו על חריג

תדמור עציון: נכון

יעקב אשר: ואומר מהנדסה המועצה שהחריג הזה גם יחול רק על שתי התוכניות הללו אני מבין

יעקב אשר:  נכון?     

חגי כהן: אמת ויציב

יעקב אשר: המהנדס אומר לפרוטוקול שהבקשה שלהם היא רק על שתי התוכניות הללו?     

תדמור עציון: אלו שתי התוכניות שהן בשלות

תומר רוזנר: לא, יש תוכניות נוספות שהן מופקדות

תומר רוזנר:  מה לעשות?     

יעקב אשר: רגע, השאלה אם שם הם יכולים לדחות דיון?     

תדמור עציון: אני רוצה להוסיף כאן עוד נדבך שאנחנו יכולים להציע, במסגרת החוק ניתנה הרי סמכות ליו"ר מוסד התכנון להאריך את המועדים להגשת התנגדויות

תדמור עציון:  מה שאני מציעה זה שבהנחיות שלנו נוסיף עוד הנחיה שהיא בכל הגשת אורכה פרטנית שתוגש – ואני מבינה שהמשמעות היא שאכן הנטל על הפרט להגיש את הבקשה הזאת – אבל בכל מקרה שהיא תוגש - - -     

יעקב אשר: נכון, גם התנגדות היא נטל על הפרט

תדמור עציון: נכון, אבל מספיק להגיש את הבקשה עוד בלי נימוקי ההתנגדות אלא רק להגיש בקשת אורכה, אנחנו ננחה שביישוב שהיה בהקפאה והוצא ממנה עכשיו, אוטומטית תינתן אורכה לפחות של 30 ימים, כדי להשוות בין אותו מבקש לבין ישובים שאנחנו מאריכים בהם את ההקפאה

יעקב אשר: אני שומע ואני שואל שוב, כשאתה אומר שתי תוכניות, יש דברים בפועל שנכנסים לתוקף? יש עוד תוכניות, לא יודע, זו עיר

יעקב אשר:  ההבדל בינך לבין ישובים אחרים שבסוף אתם עיר, ובעיר יש הקלות ובקשות להוספת מרפסת

חגי כהן: 	בגלל זה אני עוצר כרגע לצערי בגלל זה

חגי כהן:  אם אפשר להרחיב את הדיון בעוד דקה ברשותכם

יעקב אשר: כן, יש לך כמה זמן שאתה רוצה

יעקב אשר:  דיברתי בשם כולם

חגי כהן: קודם כול תודה רבה

חגי כהן:  אנחנו מדברים כרגע על שתי תוכניות לטובת אישור

חגי כהן:  אם נרחיב את היריעה, מדובר כרגע בעוד שכונה חדשה שנמצאת בעיר שדרות שאין בה תושבים

חגי כהן:  זאת אומרת היזמים עדיין גם לא יודעים מי יהיו התושבים פנימה

חגי כהן:  אנחנו נמצאים כרגע בחודשיים של לחימה, אני לא צריך להסביר איפה היזמים כרגע נמצאים מבחינת ריביות וכו'

חגי כהן:  להגיד להם עכשיו לחכות עוד טיפה חבר'ה אי אפשר להתקדם עם התוכניות

יעקב אשר: אתה מדבר על עוד תוכנית?     

חגי כהן: אני מדבר על יריעה גדולה יותר

חגי כהן:  כרגע על השולחן יש שתי תוכניות

יעקב אשר: מה אמרת על השכונה החדשה? לא הבנתי

חגי כהן: סליחה, לא הסברתי נכון

חגי כהן:  כרגע יש שתי תוכניות שנמצאות על השולחן ואותן הציגו כרגע, אחד באמפי ואחד בקרן

יעקב אשר: כן אבל יש תוכניות שהופקדו קודם והזמן שלהן מתקתק

חגי כהן: אבל הן לא מקודמות על ידי, הן לא מגיעות לפרסום כי אני מבין שיש פה מורכבות

יעקב אשר: אני שואל מה קורה ואם יש כאלה דברים? אני שואל אותך האם יש תוכניות שפורסמו להתנגדות ונכנסו להליך של התנגדות חוץ ממה שדיברת עכשיו?     

חגי כהן: לא, כי הכול מבחינתי גם נעצר, אפילו בסמכויות המקומיות שלי נעצרו, כי אני מבין את המורכבות

חגי כהן:  אבל המורכבות הזאת צריכה להיות מובנת גם על ידיכם

חגי כהן:  לדוגמה, בשכונה חדשה שעכשיו התכנון יבוא ויגידו, מטעמכם כבוד יושב-הראש, שבשכונה חדשה שאין תושבים תוכל להתקדם

חגי כהן:       הנושא של פיתוח העיר שדרות והבאת יזמים לטובת התחלת בניה היא חשובה

חגי כהן:  יש ערך אחד של פרסום לתושבים, ערך שני של קידום, זה בדיוק מה שנמצא על המדוכה

חגי כהן:  אין משהו אחר שמקודם חוץ משתי אלו שנמצאות בוועדה המחוזית שלי

חגי כהן:  אבל בוועדה המקומית יש עוד מובנים שאני יכול לקדם ואני לא מקדם כי אין תושבים אבל בוא נחריג גם פה, במקומות שאין תושבים בכלל, שכונה חדשה, אולי גם שם

תומר רוזנר: אדוני מכיר את התוכנית ברחוב יוספטל 17 שפורסמה ב-5 בספטמבר להוספת זכויות בניה ולשינויים נוספים לדוגמה?     

חגי כהן: כן, מכיר

תומר רוזנר: אז כדאי להגיד לוועדה את כל התמונה

חגי כהן: התוכנית הזאת פורסמה אחרי שלוש ורסיות שלה

תומר רוזנר: מה זה משנה?     

חגי כהן: זאת אומרת היו פה קרוב ל-90 ימים להתנגדויות של אנשים

חגי כהן:  התוספת שהייתה עכשיו היא לא תוספת תכנונית, היא תוספת שהיזם ביקש לשנות משהו במנהל של החניות, זה לא קשור בכלל להליך התכנוני

חגי כהן:  אז חייב בגמישות הזאת

תומר רוזנר: הוספת קומות

תומר רוזנר:  אני קורא ברשומות, הוספת זכויות בניה

חגי כהן: אמת

יעקב אשר: היועץ המשפטי שואל אותך, אנחנו מביאים לך דוגמאות של דברים שיכול להיות שנמצאים

יעקב אשר:  אני לא רוצה מצב שבו יבוא מאן דהו יום אחד ויגיד שאנחנו בעצם נתנו אפשרות לאנשים לא להביע את ההתנגדות שלהם ולהשתתף בהליך הזה שמוקנה להם על פי חוק

תדמור עציון: אבל אם יודעים איפה התושבים נמצאים, אתם לא פונים אליהם חגי?     

יעקב אשר: אבל הם לא יודעים

יעקב אשר:  דקה אני רוצה לומר משהו

חגי כהן: יש לי רשימות של כל אחד מתוך 30,000 התושבים

יעקב אשר: אני רוצה לומר משהו

יעקב אשר:  כמה תושבים מפונים אצלכם?     

חגי כהן: 30,000

חגי כהן:  מאוד קשה בהבדל גדול מקהילה של בארי או קהילה כזו או אחרת

חגי כהן:  אתה יכול להגיע לרובם אולי, יכול להיות

חגי כהן:  גם לא פשוט ולא ברור

מיכל מטרני: צריך להגיד שהתוכניות המופקדות הן בסמכות הוועדה המקומית, הן מופקדות בוועדה המקומית זאת אומרת שהן במהותן תוכניות קטנות

תומר רוזנר: שינוי כבד בעניין והוספת זכויות בתוכניות בן גוריון ב'

מיכל מטרני: נכון, כאלה תוכניות קטנות

תומר רוזנר: זה בדיוק מה שמטריד את התושבים

יעקב אשר: אז מה ההצעה שלך?     

מיכל מטרני: ההצעה היא שאנחנו ננחה את הוועדה המקומית בכל המקומות האלה להגיע אל כל התושבים בצורה מסודרת ולהעביר להם את ההודעה

יעקב אשר: זו לא הנחיה, זו פעולה

יעקב אשר:  את רוצה לעזור להם בכוח אדם

יעקב אשר:  זו כבר פעולה שאת לא יכולה למדוד

מיכל מטרני: לשלוח הודעות אישיות

יעקב אשר: אני הייתי שואל אם יש אפשרות, או אולי אפילו אם תהיה החלטה של מליאת ועדת תכנון ובניה, הרי אם זה בסמכות מקומית וכרגע ההליך הוא בסמכות מקומית, אז אם יהיה איזשהו משהו סטטוטורי שהמועצה באה ומודיעה שבתוכניות האלה? זאת אומרת כרגע יש לכם חשיבות גדולה בשתי תוכניות ציבוריות שתכף נדבר עליהן וננסה למצוא אולי את הפתרון לגביהן

יעקב אשר:      מלכתחילה איך שאנחנו קיבלנו את הבקשה יש הבדל אחד שמיד קפץ לנו בעיניים

יעקב אשר:  בהתחלה לא חישבנתי את זה אבל יש הבדל בין עיר לבין יישובים, בטח יישובים ששם גם המרחק בין בניין לבניין הוא אחר, ואין אינטנסיביות כזאת גדולה של תוכניות

יעקב אשר:  בעיר יש אינטנסיביות, זה מרחיב, זה בונה, זה עושה, זה מקדם וכו', חוץ מפרויקטים גדולים

יעקב אשר:       השאלה אם יש דרך? ואני שואל אתכם, תדמור, האם יש דרך שאנחנו יכולים להרגיע את עצמנו בזה שהמועצה באיזושהי החלטה שלה, או בהוראה שלכם או משהו מהסוג הזה, תנהג באותן התוכניות הקטנות, בינוניות, לא החשובות מה שדיבר עליהן מהנדס העיר, ויתנהגו עם זה עם זמן ההתנגדויות, יתנו פשוט אורכה של המועצה

יעקב אשר:  לא אורכה של המדינה, אלא אורכה של המועצה

מיכל מטרני: הסמכות נתונה ליו"ר ועדת התכנון, יו"ר הוועדה המקומית פה יכול לתת אורכות, צריך לשמוע את המהנדס אם זה מקובל, אני לא מכירה את התוכניות האלה

יעקב אשר: אדוני מהנדס העיר, שמעת את הצעתי?     

חגי כהן: שמעתי אבל לא הבנתי כי הזום קצת מקוטע, סליחה

יעקב אשר: אני אגיד לך עוד פעם

יעקב אשר:  אני מבין ששתי הדברים הבוערים כרגע מבחינתך, והחשובים – ואני גם מתחבר אליהם – זה נושא שני הדברים הציבוריים, שכבר החל הליך, לא הושלם לגמרי ויכול להיות שאפשר יהיה למצוא פה פתרון באמצעות ידוע כזה או אחר, בוא נראה

יעקב אשר:  אבל על הדרך יש הרבה תוכניות שאתה גם לא מודע אליהם כרגע

יעקב אשר:  המדינה יכולה לעבוד או בצו של שר הפנים, צו או תקנות?     

תומר רוזנר: גם וגם

יעקב אשר: גם וגם

יעקב אשר:  או בחוק שהצווים האלה והתקנות באים ממנו

יעקב אשר:  אנחנו לא יודעים לעשות את ההפרדה ולא יכולים לעשות את ההפרדה

יעקב אשר:  מצד שני גם אנחנו כוועדה לא רוצים לגרום לכך שיהיו תושבים שנגיד בונים ליד הבית שלהם, מישהו מרחיב את הדירה שלו או שזו תוכנית שנמצאת בהליך כזה או אחר, והוא נמצא כרגע איפה שהוא נמצא ולא משנה אם תגיע אליו או לא תגיע אליו – כי לא בטוח שאפשר להגיע לכולם ממש, אפשר להגיע לרובם יכול להיות אבל לא לכולם ממש – לכן הדרך היחידה שאני העליתי אותה עכשיו, אמרה היועצת המשפטית של מנהל התכנון שזה אפשרי, שאם יושב-ראש מוסד התכנון, זה אומר בעצם ראש הרשות, נכון תדמור? תהיי איתי ביחד

תדמור עציון: כן

יעקב אשר: ראש הרשות יקבל החלטה

תדמור עציון: יש לו סמכות שנתנו לו בסעיף 3 לחוק

יעקב אשר: שהוא יכול להאריך ב-30 ימים

יעקב אשר:  אם אתה מאריך את כל התהליכים, ואז רק פרטנית את שתי הדברים האלה שתכף נחזור עליהם?     

תדמור עציון: לא, הפוך

נתן אלנתן: לא, את זה הוא לא יכול, ההיפך

נתן אלנתן:  את כל התוכניות הקטנות האלה שזה בסמכותו הוא יכול יהיה להאריך אותן

תדמור עציון: המשמעות היא לשחרר פה בצו את שדרות

יעקב אשר: אני הבנתי, שתי התוכניות הן תוכניות מחוזיות, והשתיים שהוא דיבר עליהן, נחזור עליהן תכף

יעקב אשר:  תרגיע

יעקב אשר:  עכשיו אני רוצה לדעת שעל הדרך עצרנו את הדברים הקטנים ונתנו

יעקב אשר:  עצרנו, אני לא רוצה לעצור אבל אין לנו ברירה לא להתייחס לזכויות

חגי כהן: אני מבין את ההתנגשות

חגי כהן:  מבחינתי אם החלוקה היא כזאת של הסמכויות המקומיות כרגע לעצור ותהיה לי את האופציה להאריך פרטנית, אבל את הסמכויות המחוזיות, השתיים שנדבר עליהן עוד רגע, אז מבחינתי אפשרי

תדמור עציון: אוקיי

חגי כהן: לא לוותר על היתרים, בסדר

יעקב אשר: אני מבקש גם שתשאל - - -     

תדמור עציון: את יו"ר הוועדה המקומית כי זה יצטרך להינתן כהחלטה של יו"ר הועדה המקומית שבעצם מעכב או מאריך את המועדים בתוכניות האלה ב-30 ימים

חגי כהן: אני אהיה איתו לחלוטין, אין בעיה

יעקב אשר: אז בוא תבדוק את זה בינתיים כי אנחנו תכף נעבור לרג'ר, יש לנו עוד

חגי כהן: ומה עם השתיים הגדולות, ברשותכם?     

יעקב אשר: כל זה בשביל לנסות לחלץ את השתיים האלה, שהן בהליך יותר גדול

יעקב אשר:  לגבי השתיים האלה מה שאני מציע, קודם כול באמת לראות ושיצא איזשהו משהו כתוב, אפילו מהמועצה, על מה הם עושים בשביל לנסות ליידע

יעקב אשר:  מי עושה את היידוע? זה המועצה?     

חגי כהן: אנחנו

יעקב אשר: זה לא הוועדה המחוזית?     

תדמור עציון: זו הוועדה המקומית

נתן אלנתן: של הקטנות? זו הוועדה המקומית

יעקב אשר: לא, הגדולות

תדמור עציון: אלו תוכניות בסמכות הוועדה המחוזית אבל מי שיש לו את הסמכות ליידע זו הרשות המקומית

חגי כהן: דיברתי עם יושב-הראש מבחינתו זה גם אפשרי

חגי כהן:  מה שאמרתי עכשיו מקובל

תומר רוזנר: מה מקובל? אני עוד לא הבנתי

תדמור עציון: שהוא יאריך את המועדים בתוכניות בסמכות מקומית

תומר רוזנר: לא לפי שיקול דעתו, בכל התוכניות?     

יעקב אשר: בכל התוכניות, ללא שיקול דעת

תדמור עציון: התוכניות בסמכות מקומית יוארכו ב-30 ימים בהצעה שלו

יעקב אשר: אני מבקש שייצא על זה נייר לראש מטה התכנון עם העתק לוועדה

חגי כהן: אין בעיה

יעקב אשר: אבל שוב, אין לו שיקול דעת

יעקב אשר:  זה הכול

חגי כהן: להכול, אין בעיה

נתן אלנתן: יש לו שיקול דעת והוא אמר שהוא עושה את זה

נתן אלנתן:  אתה לא יכול להגיד שאין לו שיקול דעת

תומר רוזנר: זה לא פותר את הבעיות

יעקב אשר: אני מבין

יעקב אשר:  לי זה פתר

תומר רוזנר: שאנשים חורגים

יעקב אשר: זה כן פותר את זה, גם בהקלות שאנשים חורגים הוא לא יכול להאריך? הוא גם יכול להאריך

יעקב אשר:  אותה סמכות צריכה להיות לו

תדמור עציון: כן

יעקב אשר: אז אני מבקש שהפירוט יהיה

שירה ברנד: רשות הרישוי שלכם בכלל עובדת? אתם מתכנסים?     

חגי כהן: השאלה אליי? כרגע לא מתכנסת

חגי כהן:  מתעתדת

חגי כהן:  ניסיתי פעם אחת ולא הלך כי לא היה לי פורום, אני מקווה בעוד שבועיים

יעקב אשר: צריך כינוס ועדה בשביל זה?     

תדמור עציון: לא, הסמכות להאריך נתונה ליו"ר

תדמור עציון:  זו החלטה של היו"ר

שירה ברנד: דיברתם על הקלות ושימושים חורגים, ומכיוון שהוועדה המקומית ממילא לא מתכנסת, אז אנחנו לא נמצאים

חגי כהן: לא מתכנס, אז גם זה לא כל כך רלוונטי

שירה ברנד: אתם שאלתם על הקלות ושימושים

יעקב אשר: אני מבקש שבמכתב שלכם, אולי אחר-כך תהיו בקשר מול מי?     

נתן אלנתן: תהיה איתי בקשר, אנחנו נעשה את זה

תומר רוזנר: שוב זה לא קשור לוועדה המקומית

תומר רוזנר:  אנחנו מדברים על המועד להגשת התנגדויות

תומר רוזנר:  שאלת כינוס הוועדה המקומית לא רלוונטית

נתן אלנתן: יושב-הראש יאריך ב-30 ימים את כל התוכניות בסמכות מקומית וכל הבקשות ההיתר לשימושים חורגים והקלות

יעקב אשר: כדי לאפשר להם

תומר רוזנר: בסדר, בעיני זה לא מספיק טוב, אבל הוועדה תחליט

יעקב אשר: רגע, אני רוצה גם שיהיה בתוך הניסוח את החלק של ההקלות והדברים האלה

יעקב אשר:  כולל הכול

יעקב אשר:  בעצם אתם מודיעים לנו ובזה אתם גם מודיעים לציבור

יעקב אשר:  אוקיי? יפה

יעקב אשר:  עכשיו בוא נחזור לשתי התוכניות הגדולות כדי לראות

שירה ברנד: רגע רק נוודא דבר אחד

שירה ברנד:  בשכונה החדשה שלכם אתם רק צריכים להוציא היתרים, נכון? שם מבקשים הקלות?     

חגי כהן: נכון

חגי כהן:  יש יזמים שביקשו הקלות

חגי כהן:  כן

שירה ברנד: ושם יש שכנים שיכולים להגיש התנגדות?     

חגי כהן: לא

שירה ברנד: אז למה להקפיא בניה, כשאנחנו מדברים עכשיו על שיקום שדרות? למה להקפיא בניה בשכונה החדשה?     

חגי כהן: את צודקת

יעקב אשר: באיזה מצב סטטוטורי זה נמצא?     

קריאה: אנחנו ברישוי כבר שם

נתן אלנתן: היתרים, הקלות ודברים

יעקב אשר: כמה זמן היה חסר להם בהתנגדויות?     

נתן אלנתן: הם רוצים עכשיו להגיד

שירה ברנד: אבל אנחנו מדברים על הקלות בבנייה של שכונה חדשה

תומר רוזנר: אבל הוא אמר שהוועדה לא מתכנסת, אז בואו

שירה ברנד: כבוד יושב-הראש הם מדברים על הקלה לבניה של שכונה שאין לה את השכנים

נתן אלנתן: תומר את ההקלה לא מפרסמים אחרי הוועדה, מפרסמים אותה ברגע שאתה קולט את התוכנית

יעקב אשר: את פרסמתם את ההקלות? לא

יעקב אשר:  כבוד המהנדס, אנחנו יורדים לרזולוציות אני יודע

נתן אלנתן: זה היזם מפרסם, הקלות זה היזם

יעקב אשר: פורסמו ההקלות כבר לשכונה החדשה הזאת?     

חגי כהן: השכונה החדשה קיימת, התוכניות מאושרות

חגי כהן:  כרגע היזמים עובדים פר מגרש ומסדרים את הבינוי בצורה המיטבית להם בלי שום קשר למחיר למשתכן, הנחיות בינוי שלנו וכו'

יעקב אשר: רגע לך איתי רגע

יעקב אשר:  אתה לא משנה מספר יחידות דיור

יעקב אשר:  אתה לא משנה כרגע דברים מהותיים, נכון?     

חגי כהן: לא, יש גם יחידות דיור שמשתנות

נתן אלנתן: יש הקלות ביחידות דיור

יעקב אשר: אני שואל כי הוא אמר עוד פעם אתה משנה את התוכניות

יעקב אשר:  מתחיל תמיד יפה ונגמר פחות יפה

יעקב אשר:  אני בעד, אני מאוד רוצה לקדם את זה

נתן אלנתן: עכשיו אין בעיה, אף אחד לא גר

יעקב אשר: אני מנסה ללמוד את זה

יעקב אשר:  מדובר שם על תוספת משמעותית של יחידות דיור?     

חגי כהן: לא תוספת משמעותית של יחידות דיור, אני לא יודע להגדיר משמעותי

חגי כהן:  אני יכול להגדיר זאת השכונה שנקראת פלח 11 שהיא שכונה חדשה שאין בה עדיין תושבים

תומר רוזנר: אבל יש לידה

יעקב אשר: מי בסמוך אליה?     

חגי כהן: בסמוך אליה יש עוד שתי שכונות שנמצאות במרחק די סביר

חגי כהן:  אני יכול להראות את זה על המפה אם תרצו, בשמחה

יעקב אשר: והיו התנגדויות?     

חגי כהן: יש את פלח 10 שגם היא לא מאוכלסת

יעקב אשר: רגע, היו בהליך הקודם התנגדויות מהשכונות הקיימות?     

חגי כהן: אפשר לבדוק בקורות אצלנו בוועדה, אפילו לא התנגדות אחת

יעקב אשר: הבנתי

יעקב אשר:  בכל התהליך?     

חגי כהן: בכל התהליך כולו

חגי כהן:  אפשר לבדוק, הכל מופיע

יעקב אשר: אוקיי

נתן אלנתן: בסדר, אפשר יהיה להחריג את השכונה החדשה

יעקב אשר: זה מה שאני מנסה לשקול

יעקב אשר:  אני שואל שאלה, וזה ההליך כבר אצלם, ברמת היתרים והקלות?     

נתן אלנתן: כן

יעקב אשר: אני חוזר להליך, תהיה איתי תומר

יעקב אשר:  בשתי הדברים הציבוריים שהם דיברו, אני מבין שוב שהמצב הסטטוטורי שלהם שהם?     

מיכל מטרני: בתחילת הפקדה או לקראת הפקדה

תדמור עציון: אחת הופקדה 7 ימים בערך לפני פרוץ המלחמה, והשנייה עוד לא הופקדה ובשלה להפקדה

יעקב אשר: יפה, אז את אומרת שבעצם יהיה חסר באחת מהן שבעה ימים ובשנייה 30 ימים?     

תדמור עציון: אחת 23 ימים ואחת 30 ימים

יעקב אשר: הבנתי

יעקב אשר:  מבחינת הפרוצדורה, אם נגיד, תבוא פניה לאחר מכן של מישהו, השאלה אם יש פהtoo late או אין פה too late? איזו תרופה אתם יודעים להביא? כי זה בעצם בידיים של המחוז יותר, בידיים שלכם יותר

תדמור עציון: שוב, יש את ההנחיות, עכשיו פתחתי ואמרתי שכל בקשת אורכה שתוגש תקבל את אותם 30 הימים

תדמור עציון:  היה ובקשה כזאת תוגש בדיעבד, זו כבר תהיה שאלה של כמה בדיעבד

תדמור עציון:  אם זה בדיעבד אחרי שיש מעשה עשוי והיתרים זה דבר אחד

יעקב אשר: כן אבל פה בשני הפרויקטים האלה לא הולך להיות היתר מחר בבוקר, הדברים מורכבים

תדמור עציון: לא הולך להיות היתר מחר בבוקר

תדמור עציון:  נתן, תגיד לי אתה, כמו שבהנחיות עד היום אמרנו שבתוכניות נחכה חודש עד שנפרסם לתוקף, אפשר לעשות את אותו דבר גם פה

יעקב אשר: אפשר לעשות את אותו דבר ולא יעכב?     

נתן אלנתן: לא

תדמור עציון: נסכים שבכל מקרה אנחנו נמתין

יעקב אשר: אני אגיד לך מה מתגבשת עמדתי, וכמובן שאתה תוכל להגיד את עמדתך

יעקב אשר:  אני חושב שוב, אם תהיה החלטה, קודם כול שתהיה החלטה, אני מבקש שתדאג לזה שזה יגיע עוד היום כתוב ומנוסח, שההחלטה של הוועדה תהיה מבחינתנו להוריד את האורכה, אבל אחרי ההודעה שלך מבחינתי – אני אומר את זה לפרוטוקול – ההודעה שלכם שבהחלטה של יו"ר הוועדה לתת עוד אורכה של 30 ימים לגבי כל התוכניות של העיר למעט שתי התוכניות הללו והתוכנית החדשה

נתן אלנתן: שתי התוכניות הללו לא בסמכותו בכל מקרה

נתן אלנתן:  התוכניות הגדולות

יעקב אשר: אוקיי לא משנה

יעקב אשר:  אני מבקש שתנסחו איתו את זה

יעקב אשר:  אנחנו נעשה אולי הפסקה אפילו וננסח ואני רוצה לראות

יעקב אשר:  אני בונה רגע את הקונסטרוקציה שלי כמו שאני מבין אותה

יעקב אשר:       דבר שני, לגבי שתי התוכניות הציבוריות, קודם כול אני רוצה שוב שייאמר לפרוטוקול שאתם תשתמשו בכל המידע שלכם, אני מתאר לעצמי שקיים מידע ואתם מעבירים פרסומים כאלה ואחרים לתושבים באופן מקסימלי לגבי שתי התוכניות הללו ובמקביל יהיה נייר הנחיה שלך שבה ואומר שני דברים

יעקב אשר:  תגיד אתה

נתן אלנתן: דבר ראשון שאם מישהו יבקש אורכה אז תינתן אורכה

נתן אלנתן:  ודבר שני, התוכנית לא תפורסם לתוקף עד שלפחות יעברו 30 ימים כדי לאפשר לחזור אחורה

יעקב אשר: כדי לאפשר

תדמור עציון: עד שיעברו 30 ימים מההחלטה לאשר אותה

יעקב אשר: והצהרה שלכם לפרוטוקול, אדוני מהנדס העיר, שאתם תדאגו במקסימום הניתן ושיש לכם כמועצה ליידע את התושבים

יעקב אשר:  זו העמדה שאני מגבש

יעקב אשר:  עכשיו בוא ניתן לך לפרק

תומר רוזנר: קודם כול שיציגו, יש לנו גם בצפון הבנתי?     

יעקב אשר: רגע, בוא נדבר על זה רגע, בוא נגמור

תומר רוזנר: כי זה עניין עקרוני לשני הדברים

יעקב אשר: אני רוצה לשלוח אותו לעשות את שיעורי הבית

תומר רוזנר: שילך לעשות את שיעורי הבית

יעקב אשר: לא, הוא עשה כבר שיעורי בית

יעקב אשר:  שינסח את זה

תומר רוזנר: רציתי לשמוע על רג'ר בינתיים

תומר רוזנר:  אנחנו נדבר על רג'ר והוא יחזור על התשובה שלו

חגי כהן: את התשובה ציינתי, יושב-הראש הגיב

חגי כהן:  אני אכתוב מכתב

יעקב אשר: טוב בוא נעלה את רג'ר ואחר-כך נדבר על שני הדברים ביחד

יעקב אשר:  בבקשה

אחמד פתאלי: אפשר לדבר?     

יעקב אשר: שלום וברכה, בוקר טוב

אחמד פתאלי: שלום לך בקר טוב כבוד יושב-הראש, ולכל מי ששומע אותי שם

יעקב אשר: כבודו יציג את עצמו

אחמד פתאלי: אני פתאלי אחמד, ראש המועצה המקומית כפר רג'ר

אחמד פתאלי:  הכפר חצוי לשניים, כשני שליש נחשב לבנון וכשליש במדינת ישראל, וזה וירטואלי, ויש לי מצב ייחודי מאוד

אחמד פתאלי:  זה הכפר היחידי שיש במדינת ישראל שתושביו מוסלמים עלווים, ויש מועמד יחיד למועצה המקומית שזה אני, ראש-המועצה כיום

אחמד פתאלי:  יש לנו מצב ייחודי שאני מבקש מהוועדה שלא ידחו את התוכנית שלי, כי אני חיכיתי הרבה שאנחנו נקבל את התוכנית הזו

יעקב אשר: כמה זמן חיכית?     

אחמד פתאלי: אני כבר מעל חמש שנים מחכה

יעקב אשר: אבל מה ההליך שנגמר עכשיו? למה זה לא אושר לפני המלחמה?     

נתן אלנתן: התוכנית פורסמה להתנגדויות לפני המלחמה, 60 הימים הסתיימו ב-20 באוקטובר, זאת אומרת היו חסרים 13 ימים לסיום ההתנגדויות

יעקב אשר: הבנתי

נתן אלנתן: ואז למעשה אנחנו כבר שיבצנו אותה לדיון בוועדה, ואז ברגע שהחוק אושר היינו צריכים לדחות

נתן אלנתן:  הוגשו לתוכנית הזאת 35 התנגדויות

נתן אלנתן:  צריך להבין שזו תוכנית שכל היישוב מחכה לה

נתן אלנתן:  כולם מכירים את התוכנית הזאת, והגישו את ההתנגדויות

תומר רוזנר: כנראה שלא, עובדה שיש מתנגדים

נתן אלנתן: לא, מכירים

נתן אלנתן:  זה בסדר

נתן אלנתן:  אגב ההתנגדויות מתואמות עם ראש-המועצה

נתן אלנתן:  יש בעיות שאנחנו רוצים לפתור אותם ואין שום בעיה מהבחינה הזאת, אין לנו בעיה עם ההתנגדות עצמה

נתן אלנתן:  אנחנו רוצים לקיים את הדיון ולהגיע להסכמה

נתן אלנתן:  יש שם משהו שקשור למשרד הביטחון, זה לא דברים של מה בכך בצורה רגילה

יעקב אשר: אני שואל שאלה, נגיד שנתנו את האפשרות אז זה מגיע לדיון איפה?     

נתן אלנתן: בוותמ"ל, זו תוכנית ותמ"לית

יעקב אשר: מתי זה מגיע לוותמ"ל?      

נתן אלנתן: אנחנו כבר רצינו לקיים את הדיון, אבל בגלל הארכת המועדים אנחנו דחינו את זה

נתן אלנתן:  מבחינתנו ברגע שמסתיימת הארכת המועדים - -     

יעקב אשר: אוקיי, זה לוקח שבוע-עשרה ימים

נתן אלנתן: - - אנחנו בתוך שבוע מכניסים את זה לדיון מרגע שזה מסתיים

יעקב אשר: יפה

יעקב אשר:  וזה נגמר בדיון אחד לדעתך?     

נתן אלנתן: הוותמ"ל תמיד מסיימת בדיון אחד

יעקב אשר: השאלה אם פה אפשר לעשות שלפחות הוותמ"ל ייערך 13 ימים, 15 ימים אחרי, כדי שאם מישהו יקפוץ ויבוא ויגיד

נתן אלנתן: הבנתי

יעקב אשר: אני מנסה לחשוב על האדם הבודד

נתן אלנתן: אני מקבל את זה, אני מבין את מה שאתה אומר

יעקב אשר: אני רוצה פה פתרונות ואני מתאר לעצמי ורואה לפי הבעות הפנים, תומר והיעוץ המשפטי שלי לא אוהבים את זה

יעקב אשר:  אני בא עכשיו מתחום הפרקטיקה ומתחום מצב החירום ומתחום זה שאני רוצה שראש-המועצה יוכל כן לבוא ולפתח את העיר הזה, כי זה כרגע אינטרס שלנו במיוחד במקום כמו רג'ר, שנמצא אגב בכותרות מעוד סיבות

נתן אלנתן: נכון

נתן אלנתן:  אני אתקן את עצמי, ברגע שיגיע ה-15 בדצמבר, ואם לא יאריכו את רג'ר, בכל מקרה אנחנו נצטרך לחכות את ה-13 ימים שלא הסתיימו, נצטרך לסיים אותם כדי להגיע ל-60 הימים, ואנחנו נוכל לקיים את הדיון רק אחרי 13 הימים

יעקב אשר: אז כן?     

נתן אלנתן: כן, 13 ימים יש לנו בכל מקרה, כי לא סיימנו

נתן אלנתן:  ברגע שיש את ההארכה אז נעצר

נתן אלנתן:  47 ימים היו, ברגע שמסתיים אז אנחנו צריכים לעשות את ה-13 ימים הנוספים

יעקב אשר: וגם כאן צריך להוציא הנחיה

נתן אלנתן: גם פה אני יכול לעשות את זה שאנחנו 30 ימים לא נחתום על התוכנית

נתן אלנתן:  זה בידיים שלי אני צריך לחתום עליה, אני לא אחתום 30 ימים עד שיעברו 30 ימים מהחלטת הוועדה

תדמור עציון: היא לא תפורסם לתוקף 30 ימים

נתן אלנתן: אני לא אחתום על הפרסום לתוקף

יעקב אשר: זאת אומרת שני דברים, גם ההחלטה תהיה אחרי 13 ימים

נתן אלנתן: אחרי 13 ימים אנחנו רק נכנס

נתן אלנתן:  זאת אומרת 13 פלוס שבוע שאני צריך לתת זמן לכנס

נתן אלנתן:  בכל מקרה זה לפחות 20 ימים

נתן אלנתן:  ועוד יהיו 30 ימים שאני אחכה, אני אמתין לפני שאני אחתום על מתן תוקף לתוכנית

תדמור עציון: זאת אומרת שהקביעה של הדיון בתוכנית תהיה לפחות בעוד 20 ימים מתום ההקפאה?     

נתן אלנתן: כן, זה בכל מקרה חייב להיות

תדמור עציון: נתן, אפשר להוסיף לזה שאם ב-20 הימים האלו יוגשו עוד התנגדויות, אנחנו נאפשר

נתן אלנתן: בוודאי, זה על פי חוק, את זה לא צריך אפילו לומר, זה ברור, זה על פי חוק

יעקב אשר: לפרוטוקול

יעקב אשר: טוב, אדוני היועץ המשפטי, יש לנו עוד מקומות בעייתיים חוץ מהשלושה הללו?     

תומר רוזנר: אלו המקומות שצוינו

יעקב אשר: האם אנחנו יודעים על עוד משהו? אוקיי

יעקב אשר:  אני אומר לך מראש, עמדה אחרי שהתייעצתי עם חברי הוועדה, ודי קרוב לפה אחד אני כן ממליץ בסייגים שהכנסנו, ואני גם אומר, אני אבקש גם ממך אדוני ראש-המועצה

יעקב אשר:  כמה נמצאים ביישוב היום? כי אני מבין שהם היו אמורים להתפנות ולא כולם התפנו?     

אחמד פתאלי: לא כולם התפנו, יש חלק שהתפנו פרטי, וכל אחד לפי מה שיש לו חבר בחוץ

יעקב אשר: כמה באחוזים בערך, בגדול?     

אחמד פתאלי: את האמת אין לי, אני לא יודע בדיוק כמה אחוז, כי כל אחד זה פרטי, כל אחד דואג לעצמו

יעקב אשר: אני שמעתי על נתון של 60%

נתן אלנתן: מה שהוא אמר לי בשיחה המקדימה זה שהם עוזבים, הם שבוע בחוץ ואז הם חוזרים הביתה

נתן אלנתן:  הם על הקו

יעקב אשר: זה במסגרת שבוע

יעקב אשר:  השאלה אם הם יגיעו להודעה הזאת או לא

יעקב אשר:  אם הם יראו את ההודעות או לא?     

נתן אלנתן: השאלה אם יש אנשים שלא מכירים את התוכנית או לא הספיקו להתנגד או להגיש התנגדויות, זאת השאלה

אחמד פתאלי: כבוד יושב-הראש צריך לדעת שאני אספתי אותם לא פעם, ולא כולם מודעים לכל מה שאנחנו עושים, וכולם רוצים שאנחנו נקדם את התוכנית, כי יש לנו מצב ייחודי פה שאנחנו כל פעם אומרים חלק וחלק

יעקב אשר: אני שואל, כרגע יש איזו הודעה או מודעה ברחובות שם שאפשר עדיין להגיש התנגדות?     

אחמד פתאלי: לא

נתן אלנתן: לא, המודעה הסתיימה למעשה, עדיין יש את ההקפאה

יעקב אשר: הבנתי

תומר רוזנר: איך הסתיימה?     

נתן אלנתן: טכנית הסתיימה ב-20

נתן אלנתן:  שמו שלט

תומר רוזנר: לא הסתיימה

נתן אלנתן: נכון אבל הוא שאל לגבי השלט

נתן אלנתן:  השלט למעשה אמר שאפשר להגיש התנגדות עד ה-20, והכל הוקפא, זה המצב

נתן אלנתן:  אף אחד לא עשה כלום

נתן אלנתן:  גם אם יש שלט פיזית, בשלט כתוב 20 לחודש כי הכל נעצר

נתן אלנתן:  לא יצאו שלטים שמעדכנים

יעקב אשר: טוב, יכול להיות שגם נשטפו בגשם

יעקב אשר:  אני שואל שאלה שוב, לא מתחום החקיקה הסטטוטורית או הסטטוטוריקה בכלל

יעקב אשר:  כמה שלטים אתה צריך לשים?     

נתן אלנתן: הבעיה עם אנשים שלא נמצאים

תומר רוזנר: צריך לשים עכשיו כי יש עוד זמן התנגדות

תומר רוזנר:  כל זמן שיש אפשרות להגיש התנגדות צריך להיות שלט

יעקב אשר: אוקיי, בסדר

יעקב אשר:  אני לא מטפל כרגע בכל עיר, כי יש לי עיר אחת ששמעתי שהורידו, לא את השלט, הם הורידו את העמוד

יעקב אשר:  זה היה עם כל פעולות התרבות ואיתו הלך גם השלט הזה

אחמד פתאלי: אצלנו שמרנו על השלט

יעקב אשר: השלטים קיימים?     

אחמד פתאלי: אצלנו עד שנגמרה התקופה שמרנו על השלטים האלו ועל הפרסומת הזאת

נתן אלנתן: אז אתה תצטרך להחזיר את השלט בחזרה

נתן אלנתן:  הוא קיים אצלך עדיין?     

אחמד פתאלי: לא

יעקב אשר: אז תחזיר כמה שלטים

יעקב אשר:  אנחנו עושים פה עכשיו פלסטרים על פלסטרים כדי שלא יברח לנו בן אדם אחד שיוכל להגיד שהוא רצה עוד לומר משהו ולא נתנו לו

יעקב אשר:  אני רוצה להסתכל במראה ולחיות טוב עם עצמי גם בעניין הזה

יעקב אשר:  כי מה לעשות, אני שומר זכויות האזרח

אחמד פתאלי: יפה

אחמד פתאלי:  אבל את האזרח, אמרתי לך

יעקב אשר: אתה מייצג אותם, אני יודע, הכל טוב

יעקב אשר:  גם אני הייתי ראש-עיר לא כמוך, הבנתי שאתה בלי עין הרע בן פורת יוסף כולם אוהבים אותך וכולם שומעים בקולך, אצלנו קצת פחות

יעקב אשר:  אבל בכל מקרה מה שאני כן מבקש, שוב, בהליך או בהליך לא וולונטרי או מה שלא יהיה, שראש-המועצה ידאג ויצהיר לפרוטוקול להחזיר את השלטים לתקופה הזאת

נתן אלנתן: אתה צריך לשים שלט באותו מקום שאומר שההתנגדויות לא הסתיימו ואאפשר להתנגד עד ה-28 בדצמבר

יעקב אשר: וזה לא דוחה את התהליך

נתן אלנתן: כי נשארו 13 יום, מה-15 ועוד 13 ימים זה ה-28 בדצמבר

יעקב אשר: אוקיי אדוני?     

אחמד פתאלי: אז אנחנו נעשה את הפרסום? עוד היום אני יכול להחזיר

יעקב אשר: זה מה שתעשה

יעקב אשר:  אחרי שתהיה ההחלטה של הוועדה

יעקב אשר:  תהיה איתנו עד סוף הוועדה ואז נראה

אחמד פתאלי: בסדר גמור

יעקב אשר: תודה רבה לך, אתה יכול להישאר על הקו

אחמד פתאלי: תודה לכם ושיהיה לכם יום טוב ושקט

יעקב אשר: תודה רבה, גם לכם, אתם צריכים שקט לא פחות מאיתנו

אחמד פתאלי: אנחנו מתחת לירי כל הזמן

יעקב אשר: אני יודע, תשמרו על עצמכם

יעקב אשר:  ממ"דים יש לכם ביישוב? מקלטים?     

אחמד פתאלי: תשמע, ממ"דים כל אחד פרטי יש לו בבית שלו את מה שהיה

אחמד פתאלי:  מה שהיה קודם אין לאף אחד ממ"דים חוץ ממקלט אחד ציבורי ומקלטים בבית הספר, חוץ מזה אין לנו בתוך הכפר

אחמד פתאלי:  כפר קטן ואנחנו מחפשים איפה לבנות

יעקב אשר: התוכנית הזאת מגדילה את היישוב?     

נתן אלנתן: מכפילה אותו

נתן אלנתן:  בונים להם עוד יישוב

יעקב אשר: הבנתי

יעקב אשר:  טוב, אז אדוני רוצה להביע את עמדתו, רוצה התייעצות סיעתית? אני ארצה גם לשמוע את עמדת משרד המשפטים אחר-כך

תומר רוזנר: תראו, החוק יצא מנקודת הנחה שיש מקום להאריך את התקופות לתושבים שפונו מתוך הנחה שהם לא יכולים להיות עסוקים בדבר הזה כשהם פליטים והם צריכים לדאוג לחיי היום-יום שלהם, ולכן נתנו להם את הארכה הזאת בנוסף לארכות נוספות שניתנו להם במסגרת חוקים אחרים, בין היתר אפילו בחוזים פרטיים שהם קשורים בהם ניתנו להם ארכות עד אמצע ינואר כרגע, אבל כנראה שגם שם נשקלת ארכה, אני לא יודע אם היא תינתן או לא

תומר רוזנר:  וגם בכל הנושא של פעולות מנהליות

תומר רוזנר:  לגבי המפונים וקבוצות אחרות שהן פחות נוגעות לעניינינו הכיר המחוקק בשורה של חוקים בכך שיש לאפשר להם תקופות ארוכות יותר כיוון שהם עכשיו עסוקים בהישרדות כפליטים

תומר רוזנר:       הבעיה הזאת מתעוררת באמת לגבי שני המקרים שדיברנו עליהם כאן

יעקב אשר: גם בשאר המקרים, הגשנו הבנה שזה לא כל כך קריטי בכל מקרה כי אין תוכניות

תומר רוזנר: הנושא הזה לא נבדק, לפחות לא למיטב ידיעתנו, אלא נקבע עיקרון כללי

תומר רוזנר:  יישובים שפונו מאריכים, ישובים שלא פונו

תומר רוזנר:  זה העיקרון שנקבע, ולפיו נקבעו רוב היישובים שמופיעים ברשימה למעט שני החריגים האלה ועוד החריג של המועצות האזוריות בעוטף ישראל שתכף נדבר גם עליהם

תומר רוזנר:      לגבי המועצות האזוריות, אכן זה מעורר קושי מסוים אבל בגלל האופי הכפרי של היישובים הקטנים הללו, ובגלל שמדובר בקהילות יחסית מאורגנות - -     

יעקב אשר: לזה התכוונתי

תומר רוזנר: - - אפשר לחיות עם זה שבמקומות האלה תהיה דרך אחרת להביא את הדברים לידיעת התושבים מתוך הנחה ששם גם רוב התוכניות הן תוכניות קונסנזואליות שמוגשות על ידי היישובים עצמם, וזה דבר אחד, לכן שם אנחנו רואים פחות קושי עם ביטול הארכה, למרות שמדובר ביישובים שפונו

תומר רוזנר:       לעומת זאת לגבי שני היישובים שדיברנו עליהם ארוכות כאן שהם שדרות ורג'ר, אחנו חושבים שיש בעיה משמעותית הרבה יותר

תומר רוזנר:  לא מדובר בקהילות מסודרות ומאורגנות, שם כל אחד בחלק מהמקרים מוצא לעצמו סידור

תומר רוזנר:  ברג'ר למשל 60% מהתושבים התפנו לא למקומות מסודרים אלא כל אחד למקום שהוא מצא

תומר רוזנר:       בשדרות אכן חלק לא מבוטל מהתושבים התפנו בצורה מסודרת לבתי מלון, אבל יש הרבה מאוד תושבים שלא נמצאים בבתי המלון אלא בסידורים אחרים, כך שגם שם יש קושי רב להגיע לתושבים בעניין הזה

תומר רוזנר:  כאן אנחנו מדברים על תוכניות בשדרות, לפי מה שאנחנו לפחות מכירים יש תוכניות נקודתיות של שינוי קווי בבניין, ושינויים ודברים מהסוג הזה

יעקב אשר: דיברנו על זה

תומר רוזנר: יש שתי תוכניות שנמצאות בוועדה המחוזית כפי ששמענו, וברג'ר יש תוכנית משמעותית מאוד כפי שנאמר כאן שגם הוגשו אליה התנגדויות ותקופת ההתנגדויות לא הסתיימה

תומר רוזנר:  אם ההנחה, לגבי כל שאר היישובים שפונו, היא שגם הארכה נוספת ספציפית לא תספיק, ולכן שר הפנים מבקש להאריך לגביהם את כל המועדים, באופן אוטומטי אין הבדל בינינו, בין היישוב רג'ר ליישוב אדמית שנמצא שני קילומטרים ממנו

תומר רוזנר:  או לקריית שמונה

יעקב אשר: אני רוצה לתקן אותך במשהו אחד

יעקב אשר:  זה שהשר לא רוצה לכפות

יעקב אשר:  אם במקום, ביישוב, באו ראשי-המועצה ואומרים אנחנו לא מסוגלים כרגע לאשר תוכניות, לא מסוגלים לזה, המערכת לא עובדת, אז אני לא חושב שהשר צריך להכריח אותם בשביל זה

יעקב אשר:       זה שכל חוק המועדים הוא קשור, מה שנקרא, כחטיבה אחת, בסדר אוקיי זו המציאות

יעקב אשר:  אני חושב שאם השר לא היה חושב שהוא צריך להתחשב במועצות שאומרים הצילו אנחנו לא יכולים כרגע לעשות את זה, לדעתי הוא לא היה מאריך את זה, לדעתי הוא היה מנסה לפתוח את זה

יעקב אשר:       אני אומר כהערכה, אתה ודאי יודע מה השר אומר ורוצה אני אומר רק כהערכה ומנסה להיכנס לנעליו של השר, ולכן המוגבלות הזאת, אתה חייב לפצל פה את ההחלטה

יעקב אשר:  ולכן אני חושב ושוב מסביר שבאותן התניות, שחלקן סטטוטוריות לגמרי, חלקן הנחיות של מנהל התכנון, שאני לא יודע אם לקרוא להן וולונטריות או סטטוטוריות, וחלקן גם כמו הבקשה שלנו לפרסום נוסף שאין לה אחיזה כרגע מבחינה סטטוטורית, אבל ראש-המועצה אומר שהוא יעשה את זה ואני אבקש ממכם גם לבדוק שזה נעשה, אני חושב שכמקבלי החלטות, כמדיניות, אני מסתכל על מקום כמו רג'ר, אני לא מכיר את כל הפוליטיקה שם, אני רק יודע לקרוא עיתונים, ואני מבין שההתפתחות הזאת נגעה ברג'ר

יעקב אשר:  יש תוכניות נוספות?     

נתן אלנתן: לא

נתן אלנתן:  אין להם אפילו היתר אחד מהשנים האחרונות, כלום

נתן אלנתן:  זה עכשיו מתחיל היישוב שם

יעקב אשר: החשיבות של הדבר הזה היא חשובה מאוד לדעתי, ואני חושב שנטילת הסיכון שהמחוקק בבואו לעשות חקיקת המשנה החשובה הזאת לוקח על עצמו כאן, ובשדרות, ששם אני חושב שאם אנחנו יודעים להקדים את הביצוע של אותם אמפיתיאטרון, זה מסר גדול פי שמונה מכל הצהרה של 1,000 יושבי אולפנים שיושבים ומדברים על לחזור חזרה

יעקב אשר:       יש מקום שבו כשאני נרגע, לא ברמה הסטטוטורית, אני יודע להירגע ברמה האישית מקצועית ויש הרגעה סטטוטורית, הרגעה סטטוטורית היא מוחלטת לגמרי, היא כמעט הפסגה, שאתה יודע שהכל סגור מבחינה חוקית

יעקב אשר:  פה אנחנו מבינים שבגלל האילוצים זה לא סגור באופן מלא, אבל אם תהיה החלטה של יושב-ראש הוועדה שהוא ראש העיר, שדוחים תוכניות, את כל התוכניות, הקלות והכול, דוחים בחודש ומאפשרים לתושבים

תומר רוזנר: מה זה יעזור שידחו בחודש אם שדרות תמשיך להיות, חס וחלילה - - -     

נתן אלנתן: נדון בעוד חודש מה עושים

תומר רוזנר: אבל אנחנו לא דנים בעוד חודש, זה כבר יהיה מחוץ לצו, זה בדיוק העניין

נתן אלנתן: תמיד יכול להחזיר לצו בחזרה

יעקב אשר: אפשר להחזיר

יעקב אשר:  כי כרגע אנחנו השארנו את הצו

יעקב אשר:  עשינו ניתוח מאוד מדוקדק, הוצאנו שתי תוכניות ציבוריות, שאני אומר לך, אני בלב שלם הולך על הדבר הזה once

יעקב אשר:  יבוא ראש המועצה, ויגיד אני מבין שסטטוטורית כרגע אני יכול לעשות את זה בעוד דברים, אני נכנס לנעלי שר הפנים בחלק שלי, דוחה לחודש

יעקב אשר:  אם שר הפנים ימצא שצריך להמשיך את זה, הוא יוכל לעשות את זה בעוד חודש, אם יחליטו שיהיה עוד חודש, להחזיר אותם חוץ משתי התוכניות הללו

יעקב אשר:  איך נעשה את זה? נמצא את הדרך

נתן אלנתן: אדוני יושב-הראש אני רוצה להוסיף פה עוד נקודה מאוד חשובה

נתן אלנתן:  הייתה אצלנו בכלל התלבטות גדולה האם בכלל להאריך או לא להאריך את הצו

נתן אלנתן:  כי השר מאוד רוצה שיחזרו בחזרה, ואתה יודע את זה

יעקב אשר: והוא צודק

נתן אלנתן: עם כל הנושא של הבחירות ומה שהיה

נתן אלנתן:  צריך לדחוף שהתכנון יתקדם, כי אנחנו מחכים ליום שאחרי וכו'

נתן אלנתן:  בסופו של דבר הפתרון שיכל להיות, וגם יכול להיות כרגע, לא להאריך את הצו ויש היום סמכות בחוק לכל ראש מוסד תכנון לבוא ולהגיד אצלי התושבים לא נמצאים, אני מאריך בחודש

נתן אלנתן:  יש לו את הסמכות היום בחוק ולא צריך לעשות את כל הדבר הזה

נתן אלנתן:  וזה היה אחד הכיוונים שהייתה התלבטות אולי ללכת לכיוון הזה

נתן אלנתן:       מצד שני אמרנו שאנשים פחות פנויים לדבר הזה ואולי יהיו קצת פשלות ודברים כאלה אז אמרנו אוקיי, בואו נעשה בדיקה, ערים שירצו להאריך נאריך לכם, ערים שאומרים אנחנו מסתדרים ולא צריך להאריך אנחנו לא מאריכים להם, וזה התוצר שהבאנו בסופו של דבר, ואנחנו חושבים שהוא תוצר מאוד מאוד מאוזן

נתן אלנתן:  אם הדבר הזה לא יאושר יכול להיות שיגיד השר בואו נחזור לוורסיה הראשונה

נתן אלנתן:  אני לא מאריך

נתן אלנתן:       אני אומר שצריך להבין מאיפה באנו

נתן אלנתן:  זה שבאנו ואמרנו שהתוצאה שרג'ר ושדרות הם לא, כי זאת הייתה ההנחיה שרק כאלה שרוצים להאריך תאריכו להם

יעקב אשר: אתה סיימת?     

תדמור עציון: אני יכולה לומר משהו בהקשר לדברים שאתה אומר? תומר אמר ובצדק שהאוריינטציה שלנו בחוק הייתה להאריך את הזמן של הציבור, של הפרט, להגיש התנגדויות ולהגיש עררים

תדמור עציון:  אבל מהרגע הראשון בחוק, הזה ולכן גם מלכתחילה כשבאנו עם אותה הצעת חוק כללית פיצלנו את הפרק של תכנון ובניה, היינו במקום של המתח הזה בין הצורך לקדם את עולם התכנון ולקדם את התכנון ולא לשתק את המשק, לבין הצורך לתת לאנשים את הזמן

תדמור עציון:  המתח הזה היה בחוק הזה מהרגע הראשון, ולכן בכלל הארץ התפנו רק לשלושה שבועות, ולכן גם בצפון ובדרום מלכתחילה דיברנו על ה-15 בדצמבר כשלא היה ברור אם תהיה אורכה

תדמור עציון:       המתח הזה מלווה אותנו גם עכשיו והדרך להתמודד איתו זה ה-fine tuning שאנחנו עושים פה עכשיו, לכן היה שיח מאוד אינטנסיבי עם נציגי הרשויות השונות והמועצות האזוריות בימים האחרונים כדי לנסות לתפור חליפה שנכון, היא תתאים למידות ולצרכים השונים של היישובים השונים ולא כולם זהים בצרכים שלהם וברצונות שלהם ויש פה איזשהו ניסיון ללכת בין הטיפות

תדמור עציון:  ואני חושבת שהתוצאה, עם הדברים שהוועדה ביקשה מאיתנו עכשיו, כן מביאה לתוצאה שהיא מאוזנת ושניתן גם להסביר אותה מבחינת ההיגיון המשפטי שלה

יעקב אשר: אז אנחנו שיפרנו קצת את ה-fine tuning שלכם

תדמור עציון: אני אומרת שבתוספת ההבהרות שהוועדה פה דרשה

יעקב אשר: גם אתם עשיתם

יעקב אשר:  כן, בבקשה רוסלאן

רוסלאן עותמאן: בוקר טוב, אני אגיד ממש בתמצית

רוסלאן עותמאן:  העמדה של מנהל התכנון מקובלת עלינו

רוסלאן עותמאן:  לי באופן אישי הייתה הסתייגות אחת שגם הצגתי אותה בפני מנהל התכנון אתמול

רוסלאן עותמאן:  אני לא חשבתי שנכון להוציא באופן אוטומטי ישוב שלא התפנה

רוסלאן עותמאן:  כשראיתי את הרשימה שמתי לב שחורפיש לא נמצאת ברשימה, וכשאלתי מדוע היא הוחרגה מהרשימה על אף שהיא הופיעה ברשימה המקורית, בחוק

רוסלאן עותמאן:  ואז מה שנמסר לי זה שהוחלט לא להחיל את זה על יישובים שלא התפנו

רוסלאן עותמאן:  ושוב, פשוט היה לי קשה לקבל את זה, כי אני לא חושב שצריך להעניש ישוב שהחליט שלא להתפנות

יעקב אשר: לא להעניש

יעקב אשר:  אם הוא לא התפנה, הוא נמצא במקום, הוא הולך למכולת, הוא רואה את השלטים והכול

רוסלאן עותמאן: אני רק אשלים

רוסלאן עותמאן:  זה גם נפתר, אני בסך הכול מציג

רוסלאן עותמאן:  אני דווקא הסתכלתי על זה מכיוון אחר

רוסלאן עותמאן:  קודם כול בואו נזכור שלא הייתה חובה להתפנות

רוסלאן עותמאן:  זאת אומרת, תושב שהחליט להישאר בביתו הוא יכל להישאר בביתו, אף אחד לא יכל להכריח אותו לצאת, ואני הסתכלתי על זה מהכיוון הזה שדווקא אלה שלא התפנו, במיוחד אלו שקרובים לגבול, סובלים יותר מהמצב הביטחוני, כי הם נמצאים שם עוד בשטח

רוסלאן עותמאן:  בכל מקרה אני ביקשתי באמת לברר את הסוגייה הזו ואחרי שנמסר לי שפנו לראש-הרשות, למועצה, והם ביקשו להיות מוחרגים, אז ההסתייגות שלי הוסרה

רוסלאן עותמאן:  מעבר לזה אנחנו מיושרים

רוסלאן עותמאן:  תודה

יעקב אשר: אוקיי

יעקב אשר:  השאלה, אנחנו צריכים להקריא את זה?     

תומר רוזנר: כן

יעקב אשר: מבחינת הדברים שנאמרו פה, זה נאמר לפרוטוקול, מבחינתי כתנאים לעניין הזה

יעקב אשר:  עוד פעם, אין לי שיניים סטטוטוריות לעניין הזה, אבל הדברים האלה, ואני כן מבקש את האחריות של מטה התכנון, מנהל התכנון, על יישום הדברים האלה

יעקב אשר:  זאת אומרת שייצא מכתב בצורה ברורה

תדמור עציון: אנחנו נקבל את המכתב היום

יעקב אשר: מכתב שברג'ר יעשו את השילוט

יעקב אשר:  שיהיה לכם אפילו תיעוד של הדבר הזה

יעקב אשר:  ומכתב או סיכום שיחה שלכם עם שתי הרשויות הללו שהם מיידעים את הציבור ברמה הכי גבוהה שהם יכולים לעשות, הן במקומות המכונסים ביחד שנמצאים, והן בכל דרך אפשרית

יעקב אשר:  אם זה בפרסום בעיתון שמגיע היום, אלקטרוני, או קבוצות וואטסאפ

יעקב אשר:  אני רוצה אישור כזה שנעשה המקסימום פלוס ההנחיה שלכם של דחיה ב-30 ימים

תדמור עציון: שלא לפרסם לתוקף

יעקב אשר: שלא לפרסם לתוקף 30 ימים

נתן אלנתן: אנחנו נאריך את אותה ההנחיה שנתנו לפני כן

תומר רוזנר: נתת במועצות האזוריות שאנחנו מדברים עליהן בעוטף ישראל

תומר רוזנר:  אנחנו מדברים על פרסום מוגבר בדרכים שכבר פורטו, וכן באמצעות הוועדים המקומיים

תומר רוזנר:  ההודעה תימסר לוועדים המקומיים והם יתבקשו ויידרשו ליידע באופן ספציפי את התושבים

יעקב אשר: אוקיי

יעקב אשר:  בהתניות האלה אני מבחינתי יכול להעלות את זה להצבעה

יעקב אשר:  תקריא בבקשה

ברק קיבוביץ: תקנות הארכת תקופות ודחיית מועדים (הוראת שעה – חרבות ברזל) (תכנון ובנייה ומקרקעי ציבור) (שינוי התוספת הראשונה לחוק), תשפ"ד-2023         כאן יש את רשימת היישובים

ברק קיבוביץ:  אנחנו לא נקריא את כולם; אנחנו כן נזכיר שהוספנו שלושה ישובים: את אבירים, את אלקוש ואת פסוטה

יעקב אשר: אוקיי מי בעד הצעת תקנות הארכת תקופות ודחיית מועדים (הוראת שעה – חרבות ברזל) (תכנון ובנייה ומקרקעי ציבור), תשפ"ד-2023

יעקב אשר:  מי בעד ירים את ידו?     

יעקב אשר: אושר     

יעקב אשר: אין אף אחד נגד, אין אף אחד נמנע ואין עוד אף אחד בישיבה

תומר רוזנר: אושר פה אחד

יעקב אשר: אז אם ככה זה פה אחד

יעקב אשר:  אני מבקש באמת לבדוק, אני גם רוצה לראות עותק של הדברים האלה

יעקב אשר:  תדמור, או לא יודע מי, מישהו שיהיה אחראי על זה

יעקב אשר:  תודה רבה

יעקב אשר:  הישיבה נעולה